Vengriyaning «Wizz Air» loukosteri qoshidagi BAAda faoliyati yurituvchi shu’ba korxona O‘zbekistonga parvozlarni amalga oshirish uchun ruxsat oldi. Bu haqda Gazeta.uz yozmoqda. Foto: Reuters O‘zbekistonning BAAdagi elchisi Abdulaziz Oqqulovning Gazeta.uz’ga ma’lum qilishicha, O‘zbekiston Transport vazirligi Vengriyaning «Wizz Air» loukoster aviakompaniyasi shu’ba korxonasi bo‘lmish «Wizz Air Abu Dhabi»ga O‘zbekistonga parvozlarni amalga oshirish uchun ruxsatnoma bergan. «Wizz Air Abu Dhabi» BAA poytaxti Abu Dabidan Samarqand va Toshkentga haftasiga 4 ta reys qo‘yishni rejalashtirgan. Elchining so‘zlariga ko‘ra, loukoster 298 ta ekonom klass o‘ringa ega Airbus A321 samolyotiga buyurtma bergan va loukoster sifatida yaxshi narxlar taklif qilmoqda.